Na osnovu člana 7. Pravilnika o postupku direktnog sporazuma („Službeni glasnik Bosne i Hercegovine“ br: 90/14), člana 8. Pravilnika o postupku direktnog sporazuma Javne ustanove Osnovne škole „Stari Ilijaš“ Ilijaš br: 02-V-642/16 od 20.05.2016. godine, a nakon provedenog postupka direktnog sporazuma, dostavljenog poziva da se učini ponuda broj: 01-VII-2336/17 od 03.07.2017. godine, dostavljene ponude za nabavku usluge broj: 01-05-5481-2/17, od 11.07.2017. godine zaključuje se:

**Ugovor o javnoj nabavci usluga**

 **putem direktnog sporazuma**

1. **Javna ustanova Osnovna škola „Stari Ilijaš“**, sa sjedištem u Ilijašu, ul. Bosanski put 151., koju zastupa direktor Mahir Dević, kao naručilac usluga (u daljem tesktu: Naručilac usluga), s jedne strane i
2. **Javna ustanova Dom zdravlja Kantona Sarajevo**, adresa: Vrazova 11, 71 000 Sarajevo, koga zastupa **mr.med.sci.prim.dr. Fuad Husić**, u svojstvu generalnog direktora JU DZ KS, kao Izvršilac usluga (u daljem tesktu: Izvršilac usluga), s druge strane

Predmet ugovora

Član 1.

Predmet ovog ugovora je izvršenje usluge sistematskog ljekarskog pregleda zaposlenika

JU OŠ „Stari Ilijaš“ Ilijaš.

Član 2.

Ugovorena cijena za izvršenje usluge je data u ponudi ponuđača broj: 01-05-5481-2/17, od 11.07.2017. godine i iznosi 45,00 KM po jednom zaposleniku, što je ukupno 2.925,00 KM za 65 zaposlenika, te je ista izabrana kao najprihvatljivija cijena.

U navedenu cijenu usluge uračunat je PDV.

Prava i obaveze ugovornih strana

Član 3.

Izvršilac usluga se obavezuje da će uslugu koja je predmet ovog Ugovora izvršiti prema Naručiocu u zajednički iskordiniranom terminu tj. **16.08.2017., 17.08.2017. i 18.08.2017. godine**, prema utvrđenoj specifikaciji i uslovima iz prihvaćene ponude.

Član 4.

Plaćanje dobavljaču će se vršiti preko jedinstvenog računa Trezora Kantona Sarajevo, u skladu s politikom Trezora, a dostavljena faktura Naručiocu predstavlja osnov za plaćanje cijene.

Član 5.

Dostavljena faktura Naručiocu predstavljaju osnov za plaćanje ugovorne cijene.

Mjesto izvršenja ugovora

Član 6.

Izvršilac usluge se obavezuje da će ugovorenu obavezu izvršiti u DZ Ilijaš na adresi:

Bogumilska br.6, 71 380Ilijaš.

Vrijeme izvršenja ugovora

Član 7.

Iskordinirani termin za izvršenje usluge sistematskog ljekarskog pregleda zaposlenika je **16.08.2017., 17.08.2017. i 18.08.2017. godine**

Način prestanka ugovornog odnosa

Član 8.

Ovaj ugovorni odnos prestaje izvršenjem ugovornih obaveza tj. izvršenjem usluge od strane izvršioca , a prije toga može prestati sporazumom ugovornih strana ili jednostranim otkazom jedne od ugovornih strana.

Prijelazne i završne odredbe

Član 9.

Na sve ono što nije regulisano ovim ugovorom primjenjuju se odredbe Zakona o obligacionim odnosima, Zakona o javnim nabavkama, te odredbe drugih provedbenih propisa.

Član 10.

Ugovorne strane su saglasne da sve eventualne sporove koji mogu nastati povodom ovog ugovora rješavaju sporazumno, a ako u tome ne uspiju ugovaraju mjesnu nadležnost suda u Sarajevu.

Član 12.

Ugovor se primjenjuje datumom potpisivanja od obje ugovorne strane, a sastavljen je u dva istovjetna primjerka, od kojih svaka ugovorna strana zdržava po jedan.

Izvršilac usluge: Naručilac usluge :

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

JU DZ KS Direktor škole

Generalni direktor, Mahir Dević, prof.

Broj: Broj: 01-VII-2299/17

Datum: Datum: 19.07.2017.